26. maj 2010

Kontaktede Onfone engang tilbage i marts måned for at bestille mobilabonnement og modtog få dage efter et SIM-kort som aldrig kom til at virke. Efter 3 samtaler med kundeservice angående det defekte SIM-kort, lovede de at sende et nyt til mig. Jeg modtog aldrig kortet og blev derfor ved med at ringe til kundeservice, men de kunne kun fortælle mig at jeg skulle blive ved med at vente. Samtidig blev Onfone ved med at opkræve penge for abonnementet som jeg jo på ingen måde var i stand til at bruge uden et SIM-kort. Der er nu gået 3 måneder og jeg har brugt en formue på at sidde i kø til kundeservice og har desuden måtte købe taletidskort ved siden af for at kunne bruge min telefon. Jeg har skrevet 2-3 e-mails hvor jeg har klaget, men fik aldrig svar tilbage.
For hver måned der går opkræver de 149 kr. for abonnementet og man har 5 dage til at sætte penge ind på sin mobilkonto for at undgå spærring af kontoen. Èn gang har jeg oplevet at jeg satte pengene ind på kontoen den femte dag om eftermiddagen, men kontoen gik alligevel i minus og jeg fik derefter en e-mail hvori der stod at jeg skulle betale 50 kr. i spærringsgebyr.
Kontoen gik i minus hver måned fordi jeg nægtede at betale for abonnementet før jeg havde modtaget det nye SIM-kort. Hver gang opkrævede de et spærringsgebyr på 50 kr. for at få åbnet mobilkontoen igen – heldigvis har jeg alle 3 gange kunne overbevise Onfones kundeservice om, at man som kunde ikke føler det særligt trygt at betale uden at modtage sin vare. 
Jeg har for længst fået nok af den dårlige kundeservice som overhovedet ikke ved hvad der foregår og ikke kan fortælle mig om SIM-kortet egentlig nogensinde blev sendt af sted. Jeg ringede derfor til deres opsigelse, men her blev jeg lovet guld og grønne skove om nyt SIM-kort og endnu billigere abonnement og gratis ditten og datten… Godtroende som jeg er takker jeg ja og venter pænt, men cirkusset fortsætter i evigheder og det bliver stadigt sværere at komme igennem til deres kundeservice.

Jeg er nu i gang med at rykke tilbage til mit gamle selskab og har forlangt at Onfone giver mig mine penge retur fordi jeg aldrig har modtaget den vare jeg bestilte og firmaet kun har spyttet på mine henvendelser.
Sidst jeg hørte fra Onfone krævede de et gebyr på 50 kr. for at opgøre min konto hos dem – de vil have 50 kr. for at overføre de penge jeg har betalt til et abonnement som jeg aldrig fik! 

Jeg vil bestemt IKKE anbefale Onfone til andre. Deres kundeservice er uvidende om hvad de skal stille op med produkter der ikke virker og hvordan de skal behandle kundeklager.
De lover guld og grønne skove, men holder ikke deres løfter og er tilsyneladende ligeglade med hvor mange måneder man har ventet, siddet i kø og klaget gentagende gange.

Mvh

Linea

- - -

26. august 2010

Uacceptabelt og uprofessionelt
Har haft problemer med Onfone siden den første dag jeg kontaktede dem... De fik aldrig mit mobilabonnement til at virke trods adskillige opringninger og klager, så til sidst opsagde jeg abonnementet. Nu skal jeg så åbenbart igennem endnu et helvede for at få mine penge tilbage for det abonnement jeg har betalt for i 2 måneder, men som aldrig virkede. Onfone har godkendt at jeg skal have penge tilbage, men mere sker der så heller ikke... Det er det mest uansvarlige firma jeg nogensinde har oplevet.

Tidligere skrev jeg et langt indlæg på Trustpilot hvor jeg klagede over deres service og straks efter kontaktede en af Onfones medarbejdere mig via hjemmesiden her og lovede mig at hun nok skulle hjælpe mig og få orden i sagerne og beklagede mange gange. Jeg skrev til hende at det eneste jeg skulle have hjælp til, var at komme ud af firmaet, men tilsyneladende var det ikke et problem hun alligevel ønskede at hjælpe med - så hun kontaktede mig aldrig igen.

Hvordan kan de tillade sig at lave reklamer om såkaldt "positiv overraskelse", når de ikke engang vil hjælpe deres kunder med opsigelse af et mobil abonnement? Det kalder jeg nok snarere negativ overraskelse. 

Jeg bandlyser Onfone.


Linea